Izziņa par atzinumos sniegtajiem iebildumiem

par informatīvo ziņojumu „Par 2021.gadā papildus nepieciešamo valsts budžeta līdzfinansējumu ārvalstu filmu uzņemšanai Latvijā”

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 2021.gada 10. un 11.jūnijā |
|  |  |
| Saskaņošanas dalībnieki | Tieslietu ministrija, Finanšu ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

   |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
|  | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Informatīvais ziņojums „Par 2021.gadā papildus nepieciešamo valsts budžeta līdzfinansējumu ārvalstu filmu uzņemšanai Latvijā” (turpmāk – informatīvais ziņojums). | **Finanšu ministrija:**Vēršam uzmanību, ka likuma “Par valsts budžetu 2021.gadam” 49.pants paredz, ka, ja 2021.gada sešu un deviņu mēnešu laikā ārvalstu filmu uzņemšanas rezultātā ir palielinājušies nodokļu ieņēmumi vai tiek prognozēts nodokļu ieņēmumu palielinājums, Ministru kabinets pieņem lēmumu par apropriācijas palielinājuma apjomu līdzfinansējumam ārvalstu filmu uzņemšanai Latvijā. Finanšu ministram ir tiesības palielināt apropriāciju izdevumiem līdzfinansējumam ārvalstu filmu uzņemšanai Latvijā, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas palielinājumu. Atzīmējam, ka Finanšu ministrijas nodokļu ieņēmumu prognozes pamatā tiek balstītas uz makro attīstības scenārijiem vidējā termiņā, nevērtējot atsevišķus ieguvumus no dažādu valstī īstenoto projektu ieviešanas un realizācijas. Tādējādi uzskatām, ka saskaņā ar likuma „Par valsts budžetu 2021.gadam” 49.pantā noteikto, lēmums par 2021.gada apropriācijas palielināšanu 481 089 euro apmērā valsts budžeta līdzfinansējumam ārvalstu filmu uzņemšanai Latvijā būtu skatāms Ministru kabinetā pēc būtības. Savukārt, lai Ministru kabinets varētu pieņemt pamatotu un faktos balstītu lēmumu par apropriācijas palielinājumu līdzfinansējumam ārvalstu filmu uzņemšanai Latvijā, informatīvais ziņojums ir papildināms ar detalizētu un ar aprēķiniem pamatotu informāciju, kādā apmērā 2021.gadā paredzama nodokļu ieņēmumu palielināšanās no ārvalstu filmu veidošanas. | **Ņemts vērā**Informatīvais ziņojums papildināts ar detalizētu un ar aprēķiniem pamatotu informāciju, kādā apmērā 2021.gadā paredzama nodokļu ieņēmumu palielināšanās no rezerves sarakstā esošo ārvalstu filmu veidošanas. | Informatīvais ziņojums papildināts ar 1., 2., 3. un 4.pielikumu un šādu informāciju (6 lp.): „Informatīvā ziņojuma 1., 2., 3. un 4.pielikumā pievienota detalizēta un ar aprēķiniem pamatota informācija „Rezerves sarakstā iekļauto projektu attiecināmās izmaksas un ar tām saistītie nodokļu maksājumi Latvijā paredzamajā līguma periodā”. Šo informāciju pēc Nacionālā kino centra lūguma sagatavojuši projektu iesniedzēji.”. |
| 2. | Informatīvais ziņojums. | **Finanšu ministrija:**Atzīmējam, ka Kultūras ministrija ar š.g. 16.februāra vēstuli Nr. 4.4-10/316 iesniedza Finanšu ministrijā pieprasījumu par apropriācijas pārdali no valsts budžeta programmas 01.00.00 „Apropriācijas rezerve”, kurā tika ietverts arī pārdales pieprasījums uz apakšprogrammu 19.03.00 “Filmu nozare” 655 641 *euro* apmērā, lai nodrošinātu valsts budžeta līdzfinansējumu ārvalstu filmu turpināšanai Latvijā 2021.gadā, kuru uzņemšana uzsākta 2020.gadā. Saskaņā ar š.g. 4.martā elektroniski iesūtīto pamatojošo informāciju, finansējums tika paredzēts 2020.gadā atbalstīto filmu turpināšanai 2021.gadā - 183 069 *euro* apmērā filmai “Nācijas sirds”, 291 564 *euro* apmērā filmai “Nesatikšanās”, 131 008 *euro* apmērā filmai “Kraukļa grava” un 50 000 *euro* apmērā filmai “Svingeri”. Ņemot vērā minēto, informatīvā ziņojuma 2.punkta “Informācija par 2021.gada konkursu” 4.tabulā „Projekti, kuri atbalstīti no apropriācijas finansējuma” iekļautās filmas neatbilst tām, kurām piešķirts finansējums no valsts budžeta programmas 01.00.00 „Apropriācijas rezerve”.  | **Ņemts vērā**Paskaidrojam, ka Kultūras ministrijas pieprasījumā par apropriācijas pārdali un informatīvajā ziņojumā norādītie filmu projekti, kas atbalstīti no apropriācijas finansējuma, atšķiras šādu iemeslu dēļ: 1. gadījumā, ja projektu konkrētajā budžeta gadā nav iespējams īstenot un tas tiek pārcelts uz nākamo gadu, projekta iesniedzējam tas jāiesniedz izskatīšanai nākamā gada programmas „Līdzfinansējums ārvalstu filmu veidošanai” projektu konkursā. Visi iesniegtie pieteikumi tiek vērtēti konkursa nolikumā un šī konkursa norisi regulējošo Ministru kabineta 2013.gada 26.marta noteikumu Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk- Ministru kabineta noteikumi Nr.163) noteiktajā kārtībā. Visi projekti, kas pēc to administratīvās vērtēšanas tiek atzīti par atbilstošiem programmas nosacījumiem, saņem punktu vērtējumu, ko nosaka konkursa nolikumā un Ministru kabineta noteikumos Nr.163 noteiktā vērtēšanas sistēma. Tiek vērtētas plānotās filmas uzņemšanas izmaksas Latvijā, Latvijas filmu nozares pakalpojumu un speciālistu izmantošana (cik un kādi nozares speciālisti piedalās filmēšanā Latvijā), Latvijas un ārvalstu producenta pieredze šādu filmu veidošanā, filmas izplatīšanas potenciāls (panāktās vienošanās par filmas izplatīšanu), kā arī mākslinieciskā projekta kvalitāte. Tiesības noslēgt līdzfinansējuma līgumu (kamēr ir pietiekams projektu konkursam paredzētais līdzfinansējums) piešķir to projektu īstenošanai, kuri ieguvuši augstāku vērtējumu. Projekti, kas tiek noraidīti nepietiekama projektu konkursam paredzētā līdzfinansējuma dēļ, tiek iekļauti projektu iesniegumu rezerves sarakstā, sarindojot projektu iesniegumus prioritārā secībā atbilstoši iegūtajam punktu skaitam. Tātad iesniegtie pieteikumi katru reizi sarindojas noteiktā secībā, ko nosaka iesniegto un vērtēto pieteikumu konteksts;
2. brīdī, kad Nacionālais kino centrs sniedza informāciju Kultūras ministrijai pieprasījuma par apropriācijas pārdali sagatavošanai, 2021.gada valsts budžeta līdzfinansējuma konkursa ārvalstu filmu uzņemšanai Latvijā (turpmāk ­ – Konkurss) pieteicēji nebija zināmi. Lai pretendētu uz programmas atbalstu 2021.gadā, janvārī Konkursā tika iesniegti divi no 2020.gadā atceltajiem filmu projektiem – „Svingeri” un „Kraukļa grava”.Atbilstoši iegūtajam punktu vērtējumam, projektu „Svingeri” bija iespējams atbalstīt no februārī programmai 2021.gadā pieejamajiem Nacionālais kino centra valsts budžeta finansējuma (1 158 013 *euro*). Projektam „Kraukļa grava” bija zemāks punktu vērtējums, kas to ļāva atbalstīt aprīlī, saņemot programmas 2020.gada līdzekļu atlikuma pārdalīto finansējumu (655 641 *euro*).
 | Informatīvais ziņojums. |
| 3. | Informatīvais ziņojums.Ministru kabineta sēdes protokollēmums „Informatīvais ziņojums „Par 2021.gadā papildus nepieciešamo valsts budžeta līdzfinansējumu ārvalstu filmu uzņemšanai Latvijā”” (turpmāk – protokollēmuma projekts). | **Finanšu ministrija:**Informatīvajā ziņojumā sniegta informācija, ka Nacionālais kino centrs 2021.gada 8.janvārī ir izsludinājis 2021.gada valsts budžeta līdzfinansējuma konkursu ārvalstu filmu uzņemšanai Latvijā un projektu iesniegšanas termiņš ir atvērts no konkursa izsludināšanas dienas līdz 2021.gada 30.septembrim. Atbilstoši konkursa nolikumam projektu izvērtēšana un savstarpējā salīdzināšana notiek reizi kalendārajā mēnesī pēc 1. datuma par iepriekšējā mēnesī iesniegtajiem projektiem. Jauni pieteikumi tiek iesniegti katru mēnesi un šobrīd trūkstošais finansējums par 2021.gada janvārī, februārī un martā iesniegtajiem pieteikumiem veido 481 089 euro. No minētās informācijas secināms, ka turpmākajā laika periodā līdz š.g. 30.septembrim vēl varētu tikt iesniegti projekti, kuri pretendētu uz valsts budžeta līdzfinansējumu, tādējādi radot neprognozējamu papildu valsts budžeta finansējuma nepieciešamību.Norādām, ka nav skaidrs, pēc kādiem principiem iepriekš minētā konkursa gadījumā tiek organizēta konkursa norise, valsts budžeta līdzekļu plānošana un piešķirtā valsts budžeta finansējuma atbildīga un ekonomiska izlietošana, jo saskaņā ar 2013.gada 26.marta Ministru kabineta noteikumu Nr.163 “Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” 8.punktu Nacionālais kino centrs izstrādā un apstiprina konkursa nolikumu, kā arī izsludina konkursu oficiālajā izdevumā “Latvijas Vēstnesis”, norādot projektu iesniegšanas termiņu, kopējo pieejamo līdzfinansējumu, kā arī vietu, kur var iepazīties ar nolikumu un saņemt papildinformāciju. Savukārt šo noteikumu 18.punkts paredz, ka projektu un projekta iesniedzēju atbilstoši administratīvās atbilstības vērtēšanas kritērijiem centrs novērtē 20 dienu laikā pēc šo noteikumu minētā projektu iesniegšanas termiņa beigām, t.i., šajā gadījumā 20 dienu laikā pēc 2021.gada 30.septembra.  | **Ņemts vērā**Šis ir pirmais Konkurss, kurš notiek saskaņā ar Ministru kabineta 2020.gada 11.augusta noteikumiem Nr.507 „Grozījumi Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk – Grozījumi Ministru kabineta noteikumos Nr.163). Nacionālais kino centrs pilnībā piekrīt Finanšu ministrijas norādītajām nesakritībām Konkursa nolikumā un Ministru kabineta noteikumos Nr.163, kā arī izprot norādījumus par neskaidro valsts budžeta līdzekļu plānošanu un neprognozējamo papildu finansējuma nepieciešamību. Grozījumu Ministru kabineta noteikumos Nr.163 mērķis, radot rezerves sarakstu un iespēju projektu pieteicējiem sniegt projektus arī tad, kad Konkursam piešķirtais finansējums ir sadalīts, bija veicināt ārvalstu investīciju piesaisti. Tomēr esošo regulējumu ir nepieciešams pilnveidot, lai neradītu administratīvu slogu iestādei, kā arī sniegtu saprotamu un prognozējamu finansējuma saņemšanas iespēju projektu pieteicējiem, attiecīgi papildināts informatīvais ziņojums ar uzdevumu pēc Konkursa noslēgšanās izstrādāt grozījumus Ministru kabineta noteikumos Nr.163. | Informatīvais ziņojums papildināts ar 5.nodaļu „Nepieciešamie uzlabojumi normatīvajā regulējumā”.Protokollēmuma projekts papildināts ar 3.punktu šādā redakcijā:„3. Kultūras ministrijai pēc 2021.gada valsts budžeta līdzfinansējuma konkursa ārvalstu filmu uzņemšanai Latvijā norises sagatavot un kultūras ministram iesniegt noteiktā kārtībā izskatīšanai Ministru kabinetā grozījumus Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”.” |

Baiba Erdmane

Nacionālā kino centra juriskonsulte

Tālr. 67358859; Baiba.Erdmane@nkc.gov.lv